1 มิถุนายน 2547 - วิกิพีเดีย

# 1 มิถุนายน 2547

### จากวิกิพีเดีย สารานุกรมเสรี

## [แก้] วันอังคารที่ 1 มิถุนายน 2547

- นายสุริยะ จึงรุ่งเรืองกิจ รัฐมนตรีว่าการกระทรวงคมนาคม กล่าวว่า ที่ประชุมคณะรัฐมนตรีได้อนุมัติโครงการระบบขนส่งทางรถไฟเชื่อมท่าอากาศยานสุวรรณภูมิ และสถานีรับส่งผู้โดยสารอากาศยานในเมือง วงเงิน 30,000 ล้านบาท เพื่ออำนวยความสะดวกแก่ผู้โดยสารที่จะใช้สนามบินสุวรรณภูมิโดยรถไฟดังกล่าว ใช้เวลาเดินทางเพียง 15 นาทีเท่านั้น นอกจากนี้คณะรัฐมนตรีได้อนุมัติโครงการอื่น ๆ ที่สำคัญหลายโครงการ เช่น โครงการระบบขนส่งทางรถไฟสายสีแดง ช่วงบางซื่อ-มักกะสัน และบางซื่อ-หัวลำโพง จำนวน 156 ล้านบาท โครงการระบบรถไฟฟ้าชานเมืองร่วมกับรถไฟทางไกลเชื่อมต่อระบบขนส่งมวลชนในเขต กรุงเทพและปริมณฑล จำนวน 460 ล้านบาท เป็นต้น (กปส.)
- นายการุณ กิตติสถาพร ปลัดกระทรวงพาณิชย์ กล่าวถึงสาเหตุการขาดดุลของไทยเป็นระยะเวลา 2 เดือนติดต่อกันระหว่างเดือนมีนาคม - เมษายนนั้น เป็นผลมาจากการนำเข้าน้ำมันดิบที่เพิ่มขึ้น (กปส.)
- คณะแพทยศาสตร์ศิริราชพยาบาล ออกแถลงการณ์กรณีที่หลวงพ่อคูณ ปริสุทโธ ได้เดินทางมาตรวจเช็คร่างกายระบบต่าง ๆ ที่โรงพยาบาลศิริราช หลวงพ่อคูณได้รับการตรวจหัวใจ ปอด ไต กระดูก และเลือด ผลการตรวจพบว่ากล้ามเนื้อหัวใจทำงานได้ดี หลอดเลือดหัวใจมีการเปลี่ยนแปลงเล็กน้อย ซึ่งเป็นไปตามอายุ ผลการตรวจกระดูกสันหลังพบว่า มีกระดูกสันหลังบริเวณบั้นเอวเสื่อมซึ่งเป็นการเปลี่ยนแปลงไปตามอายุเช่นกัน ผลการตรวจเลือดและการตรวจอื่น ๆ อยู่ในเกณฑ์ปกติ คณะแพทย์ลงความเห็นว่าไม่จำเป็นต้องทำการตรวจและรักษาใด ๆ เพิ่มเติม นอกจากให้พักผ่อนเพิ่มมากขึ้น คณะแพทย์นิมนต์ ให้หลวงพ่อคูณพักผ่อนที่โรงพยาบาลศิริราชต่ออีก 1-2 วัน ก่อนที่จะเดินทางกลับไปวัดบ้านไร่ต่อไป (กปส.)

ดึงข้อมูลจาก "http://th.wikipedia.org../../../1/_/%E0%B8%A1/1_%E0%B8%A1%E0%B8%B4%E0%B8%96%E0%B8%B8%E0%B8%99%E0%B8%B2%E0%B8%A2%E0%B8%99_2547.html".

หมวดหมู่: พ.ศ. 2547

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English